**Datum:** Rijeka,28. kolovoza 2023.

**Kolegij:** Kliničke vježbe iz zdravstvene njege I

**Voditelj:** doc. dr. sc. Biljana Kurtović; Marija Bukvić

**e-mail voditelja:** mbukvic@fzsri.uniri.hr

**Katedra:** Katedra za sestrinstvo

**Studij:** Prijediplomski sveučilišni studiji - Sestrinstvo izvanredni

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **Kliničke vježbe iz zdravstvene njege I** je obvezatan kolegij na prvoj godini preddiplomskog sveučilišnog studija sestrinstva. Sastoji se od 60 sati vježbi (5 ECTS). Kolegij se izvodi na Klinici za neurologiju, Klinici za neurokirurgiju, Klinici za internu medicinu, Klinici za kirurgiju, Klinici za ginekologiju i porodništvo te Zavodu za radioterapiju i onkologiju.Cilj kolegija je studentima prenijeti znanje o osnovnim načelima zdravstvene njege, bazičnim vještinama zdravstvene njege. Stečeno i usvojeno znanje i vještine trebaju omogućiti razumijevanje osnovnih načela zdravstvene njege, te primjenu bazičnih vještina u sestrinskoj praksi.Nakon uspješno završenog predmeta, student/-ica će moći:- izvršiti procjenu potreba za zdravstvenom njegom, postaviti ciljeve i odrediti prioritete, planirati i implementirati adekvatne postupke (izvođenje), te evaluirati i po potrebi modificirati plan njege;- voditi sestrinsku dokumentaciju i evaluirati postignute ciljeve u zdravstvenoj njezi;- koristiti suvremene informacijsko-komunikacijske tehnologije u pisanom, govornom i elektroničkom obliku; - komunicirati s članovima tima za zdravstvenu njegu i ostalim osobljem, te s bolesnikom, njegovom obitelji i zajednicom;- primijeniti važeće zakone i propise u obavljanju profesionalne dužnosti;- primijeniti načela jedinstvene sestrinske skrbi poštujući individualnost štićenika, primjenjujućiholistički pristup i partnerski odnos;- primijeniti mjere sprječavanja infekcije i pravila zaštite na radu za rad na siguran način;- primijeniti etička načela i komunikacijske vještine prema bolesniku, njegovoj obitelji,članovima tima za zdravstvenu njegu i ostalom osoblju.Kolegij uključuje stjecanje znanja i vještina, te primjenu stečenih znanja i vještina iz područja obuhvaćenih kolegijima Osnove zdravstvene njege i Proces zdravstvene njege.Sadržaj kolegija je sljedeći:- Procjena stanja bolesnika, prijem, premještaj i otpust bolesnika;- Mjerenje vitalnih funkcija;- Postupci dezinfekcije i sterilizacije;- Uzimanje uzoraka krvi i izlučevina za dijagnostičke postupke;- Primjena terapije;- Zdravstvena njega nepokretnog bolesnika;- Zdravstvena njega bolesnika u zadnjem stadiju života;- Zdravstvena njega osoba starije životne dobi.Tijekom kliničkih vježbi na kliničkim odjelima studenti se uključuju u provođenje zdravstvene njege bolesnika s naglaskom na procjenu stanja bolesnika, definiranje problema kod bolesnika, te provođenje intervencija usmjerenih rješavanju istih.**Izvođenje nastave:**Nastava se izvodi u obliku vježbi. Predviđeno vrijeme trajanja nastave je ukupno 3 tjedna. Tijekom vježbi nastavnik sintetizira usvojeno na predavanjima i nadzire primjenjeno u izvođenju vježbi. Nastavnici sa studentima raspravljaju, analiziraju i komentiraju pojedine vježbe.  |

**Popis obvezne ispitne literature:**

|  |
| --- |
|  1. Herdman T.H., Kamitsuru,S. (ur. S. Čukljek), Sestrinske dijagnoze 2018.-2020., Naklada Slap, Jastrebarsko, 2020.2.Mijoč V i Čargo M. Priručnik za razvoj i provedbu stručne prakse. Naklada Slap; 2021.3. Fučkar, G. Proces zdravstvene njege. Medicinski fakultet Sveučilišta u Zagrebu. Zagreb, 1992. (odabrana poglavlja). 4.Fučkar, G. Sestrinske dijagnoze. HUSE, Zagreb.5. Sestrinske dijagnoze. HKMS, Zagreb, 2011.6. Henderson, V. Osnovna načela zdravstvene njege. HUSE i HUMS, Zagreb 1994.7. Čukljek, S. Osnove zdravstvene njege. Zdravstveno veleučilište, Zagreb, 2005.8. Standardizirani postupci u zdravstvenoj njezi, S. Šepec i sur.,HKMS, Zagreb, 2010. |

**Popis dopunske literature:**

|  |
| --- |
| 1.Čukljek S. Proces zdravstvene njege, nastavni tekstovi. Zdravstveno veleučilište, Zagreb; 2006.2. McKenna, H. Pajnkihar, M., Murphy A., F. Osnove modela, teorije i prakse zdravstvene njege. Fakultet za dentalnu medicinu i zdravstvo Osijek. Osijek, 2020. 2. ICNP- BETA 2 -Međunarodna klasifikacija sestrinske prakse. 2003.3. Ackley, B. J. Ladwig, G.B. Nursing diagnosis handbook: a guide to planning care. 6 izd. Mosby St Louis 2004. 4. Carpenito, L.J. Handbook of nursing diagnosis. 7. izd. J.B. Lippincot Company Philadelphia, 1997.  |

**Nastavni plan:**

# Popis vježbi s pojašnjenjem:

|  |
| --- |
|  Vježbe iz kolegija Kliničke vježbe iz zdravstvene njege se izvode u KBC-u Rijeka na Klinici za neurologiju, Klinici za neurokirurgiju, Klinici za internu medicinu, Klinici za kirurgiju, Klinici za ginekologiju i porodništvo te Zavodu za radioterapiju i onkologiju. Vježbe se izvode na odjelu uz kontinuirani nadzor mentora. Studenti će praktično primijeniti teorijsko znanje stečeno na predavanjima i seminarima iz kolegija Osnove zdravstvene njege, Proces zdravstvene njege i Dokumentiranje u zdravstvenoj njezi, pa su uvjet za pristupanje vježbama odslušani navedeni kolegiji. Tijekom vježbi studenti prate po dva pacijenta od prijama do otpusta, utvrđuju potrebu za zdravstvenom njegom, planiraju zdravstvenu njegu, provode je i evaluiraju te sastavljaju sestrinsku dokumentaciju.  |

**Obveze studenata:**

|  |
| --- |
|  Studenti su obvezni redovno pohađati i aktivno sudjelovati na vježbama.  |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
|  **Datum** | **Predavanja (vrijeme i mjesto)** | **Seminari (vrijeme i mjesto)** | **Vježbe (vrijeme i mjesto)** |  **Nastavnik** |
| 08.07.2024. |  |  | 7-19  | Marija BukvićKatarina Karlović |
| 09.07.2024. |  |  | 7-19  | Marija BukvićKatarina Karlović |
| 10.07.2024. |  |  | 7-19  | Marija BukvićKatarina Karlović |
| 11.07.2024. |  |  | 7-19  | Marija BukvićKatarina Karlović |
| 12.07.2024. |  |  | 7-19  | Marija BukvićKatarina Karlović |

**Popis predavanja, seminara i vježbi:**

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V1 | Teme vježbi su u skladu s predavanjima i održavaju se na više radilišta kako bi se student mogao upoznati s više pristupa u zdravstvenoj njezi. | 60 | 7-19KBC Rijeka |
|  | **Ukupan broj sati vježbi** | 60 |  |